CELEX: 31983R0086
Language: el
Date: 1983-01-14 00:00:00
Title: Κανονισμός (ΕΟΚ) αριθ. 86/83 της Επιτροπής της 14ης Ιανουαρίου 1983 που αναστέλλει ορισμένες διατάξεις του κανονισμού (ΕΟΚ) αριθ. 1767/82, όσον αφορά την εφαρμογή των λεπτομερειών για την εισαγωγή ορισμένων τυριών

Avis juridique important

|

31983R0086

Κανονισμός (ΕΟΚ) αριθ. 86/83 της Επιτροπής της 14ης Ιανουαρίου 1983 που αναστέλλει ορισμένες διατάξεις του κανονισμού (ΕΟΚ) αριθ. 1767/82, όσον αφορά την εφαρμογή των λεπτομερειών για την εισαγωγή ορισμένων τυριών  

Επίσημη Εφημερίδα αριθ. L 013 της 15/01/1983 σ. 0008 - 0008

***** ΚΑΝΟΝΙΣΜΟΣ (ΕΟΚ) αριθ. 86/83 ΤΗΣ ΕΠΙΤΡΟΠΗΣ  της 14ης Ιανουαρίου 1983  που αναστέλλει ορισμένες διατάξεις του κανονισμού (ΕΟΚ) αριθ. 1767/82, όσον αφορά την εφαρμογή των λεπτομερειών για την εισαγωγή ορισμένων τυριών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 14 παράγραφος 7,  Εκτιμώντας:  ότι ο κανονισμός (ΕΟΚ) αριθ. 2915/79 του Συμβουλίου (3), που καθορίζει τις ομάδες προϊόντων και τις ειδικές διατάξεις σχετικά με τον υπολογισμό των εισφορών στον τομέα του γάλακτος και των γαλακτοκομικών προϊόντων, τροποποιήθηκε τελευταία από τον κανονισμό (ΕΟΚ) αριθ. 3042/82 (4), για να ληφθεί υπόψη η σύναψη προσωρινού διακανονισμού συντονισμένης πειθαρχίας ανάμεσα στην Κοινότητα και τη Νορβηγία·  ότι, εξαιτίας των δυσκολιών όσον αφορά την εφαρμογή των διατάξεων της συμφωνίας από την 1η Ιανουαρίου 1983, ο κανονισμός (ΕΟΚ) αριθ. 3534/82 του Συμβουλίου (5) ανέστειλε την εφαρμογή ορισμένων διατάξεων του κανονισμού (ΕΟΚ) αριθ. 2915/79 ·  ότι πρέπει να ανασταλεί, κατά συνέπεια, από την 1η Ιανουαρίου 1983, η εφαρμογή ορισμένων διατάξεων που αφορούν τις συναλλαγές με τη Νορβηγία, του κανονισμού (ΕΟΚ) αριθ. 1767/82 της Επιτροπής της 1ης Ιουλίου 1982 περί καθορισμού των λεπτομερειών εφαρμογής των ειδικών εισφορών κατά την εισαγωγή ορισμένων γαλακτοκομικών προϊόντων (6), όπως τροποποιήθηκε τελευταία από τον κανονισμό (ΕΟΚ) αριθ. 3336/82 (7)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται η εφαρμογή των διατάξεων του κανονισμού (ΕΟΚ) αριθ. 1767/82 σχετικά με το τυρί Jarlsberg, που αναφέρονται στο άρθρο 8, στο παράρτημα Ι σημείο ιη), στην υποσημείωση 1 υπό α) που αναγράφεται στο παράρτημα Ι, στο παράρτημα ΙΙΙ υπό ΙΖ και στο παράρτημα ΙV.  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Εγινε στις Βρυξέλλες, στις 14 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 140 της 20. 5. 1982, σ. 1.  (3) ΕΕ αριθ. L 329 της 24. 12. 1979, σ. 1.  (4) ΕΕ αριθ. L 322 της 18. 11. 1982, σ. 1.  (5) ΕΕ αριθ. L 371 της 30. 12. 1982, σ. 4.  (6) ΕΕ αριθ. L 196 της 5. 7. 1982, σ. 1.  (7) ΕΕ αριθ. L 352 της 14. 12. 1982, σ. 14.